Nelsan Ellis

Nelsan Ellis (30. marraskuuta 1977 Harvey, Illinois, Yhdysvallat – 8. heinäkuuta 2017 Los Angeles, Kalifornia, Yhdysvallat)Nelsan Ellis - Yahoo! TV oli yhdysvaltalainen näyttelijä ja näytelmäkirjailija.

Nuoruus
Ellis syntyi Harveyn kaupungissa Illinois'ssa, lähellä Chicagoa.Alabama Local News - 'True Blood's' Lafayette a glamorously shady character Hänen äitinsä oli yksinhuoltaja. Äidin saatua hermoromahduksen Ellis ja hänen sisaruksensa muuttivat isoäitinsä luo Alabamaan. Ellis kävi Alabamassa ensin Jess Lanier High Schoolia vuoden ajan, kunnes siirtyi McAdory High Schooliin. Hän muutti 15-vuotiaana takaisin Illinoisiin tätinsä luo ja valmistui Thornridge High Schoolista vuonna 1997.Internet Movie Database - Nelsan Ellis - Biography Ellis liittyi 17-vuotiaana merivoimiin mutta ei pysynyt siellä kauaa.New York Magazine - Nelsan Ellis on True Blood’s Season of the Witches, Lafayette’s Mohawk, and Dodging the Marines 

Ura
Ellis opiskeli teatteria Juilliardissa. Opiskeluaikoinaan hän kirjoitti näytelmän Ugly, joka sai Lincoln Centerin Martin E. Segal -palkinnon. Näytelmä perustui osittain Ellisin sisaren kokemuksiin perheväkivallasta.

Ellis on esiintynyt muun muassa elokuvissa Express – Ernie Davisin tarina, Piiat ja Get On Up. Hänellä oli rooli televisiosarjassa The Inside vuonna 2005. Sen jälkeen hän vieraili Veronica Marsissa.HBO - True Blood - Nelsan Ellis

Vuosina 2008–2014 Ellis näytteli homoseksuaalia huumediileriä, Lafayette Reynoldsia, HBO:n kauhusarjassa True Blood. Hän sai roolistaan Satellite-palkinnon vuonna 2008.International Press Academy - 2008 13th Annual Satellite Awards  Ellis ja hänen roolihahmonsa serkkua Taraa sarjassa esittänyt Rutina Wesley olivat hyviä ystäviä Juilliardin ajoilta.

 Kuolema 
Ellis kuoli 39-vuotiaana Los Angelesissa 8. heinäkuuta 2017 sydäninfarktin aiheuttamiin komplikaatioihin. Hän oli ennen kuolemaansa kärsinyt vuosia päihderiippuvuudesta. Perhe kertoi julkaisemassaan tiedotteessa Ellisin saaneen verenmyrkytyksen viimeisen vieroitushoitonsa aikana.

Filmografia
Elokuvat
 Vuosi Suomenkielinen nimi Alkuperäinen nimi Rooli 2005 Warm Springs Warm Springs Roy Collier  2008 Express – Ernie Davisin tarina The Express Will Davis Jr. 2009 The Soloist The Soloist David Carter  2010 Secretariat Secretariat Eddie Sweat  2011 Piiat The Help tarjoilija Henry  2012 Gods Behaving Badly Gods Behaving Badly Dionysos 2013 The Reluctant Fundamentalist The Reluctant Fundamentalist Wainwright  The Butler The Butler Martin Luther King Jr. 2014 Get on Up Get on Up Bobby Byrd 2015 The Stanford Prison Experiment The Stanford Prison Experiment Jesse Fletcher 2016 Little Boxes Little Boxes Mack Burns 2017 True to the Game True to the Game Tyrik (postuumi julkaisu)

Televisiosarjat
 Vuosi Suomenkielinen nimi Alkuperäinen nimi Rooli Jaksot 2005 The Inside The Inside Carter Howard  13 jaksoa 2007 Veronica Mars Veronica Mars Apollo Bukenya ”I Know What You'll Do Next Summer” Ilman johtolankaa Without a Trace Deng Nimieri  ”Lost Boy” 2008–2014 True Blood True Blood Lafayette Reynolds vakituinen rooli; 81 jaksoa 2016–2017 Holmes NYC Elementary Shinwell Johnson 11 jaksoa
Internet Movie Database - Nelsan Ellis 

Lähteet

Aiheesta muualla


 Nelsan Ellis TV.com-sivustolla 
 HBO - True Blood - Nelsan Ellis

Luokka:Yhdysvaltalaiset elokuvanäyttelijät
Luokka:Yhdysvaltalaiset televisionäyttelijät
Luokka:Yhdysvaltalaiset näytelmäkirjailijat
Luokka:Vuonna 1977 syntyneet
Luokka:Vuonna 2017 kuolleet